Venus (mitolochía)

Iste articlo ye sobre una diosa d'a mitolochía romana; ta atros usos, se veiga Venus.

Venus yera una important diosa romana relacionada prencipalment con l'amor, a belleza y a fertilidat, que teneba un papel crucial en muitas fiestas y mitos relichiosos romanos. Dende o sieglo III aC, a creixent helenización d'as clases altas d'a sociedat romana la identificó como equivalent d'a diosa griega Afrodita. D'ista forma Venus se convertió en a muller de Vulcán. Virchilio en a Eneida fació a Venus, a qui Chulio César prenió como a suya protectora, antipasada d'o lugar romano a traviés d'o suyo lechendario fundador Eneas y o suyo fillo Iulus.

O teonimo Venus se troba en a etimolochía d'o cinqueno día d'a semana, o Dies Veneris u "viernes".

A suya popularidat fació que tanto l'arte helenistico como romano producise muitas variacions sobre a diosa, a ormino basadas en o tipo praxiteliano d'a Venus de Cnido conoxiu como Venus Pudica y representando-la espulada con una man cubrindo lo pubis. Muitos espullaus femenins d'as esculturas d'ixa epoca que os suyos temas son desconoixius se gosan clamar en a moderna historia de l'arte Venus, mesmo si orichinalment podesen haber estau lo retrato d'una muller mortal mas que una imachen de culto a la diosa. Cal destacar chunto a l'anteriorment mencionada Venus de Cnido a Venus de Milo, Venus Capitolina y a Venus de Medici

 Mencions en fuents aragonesas 
A diosa Venus ye mencionada en a traducción aragonesa de "Vidas Semblants":

 Vinclos externos 

Categoría:Dioses romanos
Categoría:Diosas de l'amor